Mannréttinda - og jafnréttisstefna Álfhólsskóla Álfhólsskóli setur sér mannréttinda - og jafnréttisstefnu sem byggð er á lögum um verndun mannréttinda og mannfrelsis nr. 62 / 1994 , lögum um jafna stöðu og jafnan rétt karla og kvenna nr. 10 / 2008 og samkvæmt gildandi jafnréttisstefnu Kópavogsbæjar ( 2015 - 2018 ) en þar er markmiðið að hafa jafnræði bæjarbúa og mannréttindi að leiðarljósi í öllu starfi og hefur Kópavogsbær einsett sér að vera í fararbroddi í mannréttindamálum með sérstakri áherslu á jafna stöðu kynjanna . Jafnréttis - og mannréttindastefna Kópavogs er byggð á jafnræðisreglunni og miðar að því að allir í skólasamfélaginu fái notið mannréttinda án tillits til kyns , uppruna , þjóðernis , litarháttar , trúarbragða , stjórnmálaskoðana , kynferðis , kynhneigðar , aldurs , efnahags , ætternis , fötlunar , heilsufars eða annarrar stöðu . Jafnrétti og önnur mannréttindi eru varin í stjórnarskrá Íslands ásamt fjölmörgum mannréttindasáttmálum og yfirlýsingum sem Íslendingar eiga aðild að . Markmið jafnréttisstefnu er að tryggja að fyllsta jafnréttis sé gætt í hvívetna í skólanum og að bæði nemendur og starfsfólk fái notið sín á eigin forsendum . Halda skal sem jöfnustu hlutfalli kynjanna í öllu starfi innan skólans . Markmið : Störf innan skólans séu aldrei flokkuð sem sérstök kvenna - eða karlastörf . Aðgerðir : Hafa skal öll kynin í huga þegar störf eru auglýst og leitast við að halda hlutfalli kynjanna eins jöfnu og frekast er unnt . Gæta skal jafnréttissjónarmiða til jafns á við önnur sjónarmið við ráðningar í skólanum . Aðgerðir : Skólinn haldi námskeið fyrir kennara þar sem fjallað er um jafnrétti kynjanna og sérstaklega um jafnréttismiðaða kennslu . Vinna skal gegn launamisrétti og annarri mismunun á grundvelli kyns í skólanum . Bregðast þarf skjótt við komi upp ábending um slíkt . Vinnureglum um viðbrögð við kynferðislegri áreitni hvort heldur sem er meðal starfsmanna eða nemenda má finna í starfsmannahandbók skólans . Kynbundið ofbeldi , kynbundin eða kynferðisleg áreitni er ekki liðin í skólanum . Aðgerðir : Starfsfólki skólans ber að vera vakandi fyrir hverju því tækifæri sem gefst til að ræða við nemendur um mannréttindi , jafnrétti kynjanna , staðalímyndir , fordóma , samskipti , ólíkar þarfir einstaklinga og kynjahlutföll í starfsgreinum og áhugasviðum . Leita skal allra leiða til að efla sjálfsvirðingu og sjálfsvitund nemenda með það að markmiði að styrkja hvern einstakling í að velja út frá eigin sannfæringu en ekki út frá viðhorfum hóps eða staðalímyndum . Jafnframt skulu nemendur hafðir með í ráðum um hvernig skapa megi þau námsskilyrði sem til þarf svo öllum líði vel , óháð kyni eða öðrum þáttum . Þess skal gætt að námsefni mismuni ekki kynjum og endurspegli margbreytileika samfélagsins . Börnum og unglingum sé veitt hvatning til að rækta hæfileika sína og persónuþroska án hamlandi áhrifa hefðbundinna kynja - og staðalímynda . Styrkja skal jákvæð samskipti og gagnkvæma virðingu kynjanna í öllu starfi og vinna gegn skaðlegum áhrifum klámvæðingar meðal unglinga . Standa fyrir umræðu með nemendum um kynferðislegt ofbeldi og áreitni í forvarnarskyni eða óska eftir aðila til að gera það . Hvetja skal foreldra af öllum kynjum til að taka virkan þátt í skólagöngu barna sinna , þátttöku í viðburðum á vegum skólans og starfi innan foreldrafélagsins . Ábyrgð : Stjórnendur , kennarar , Hvenær : Við upphaf skólaárs . Mannréttinda - og jafnréttisstefnu þessa skal taka til umræðu og endurskoðunar meðal starfsfólks árlega .